पेज 1 के शेष
ट्विटर निगरानी सेल में एक कर्मी आरपीएफ से, एक कैरेज वैगन और एक व्यवसायिक विभाग से लिया गया है। महत्वपूर्ण शिकायतों को रजिस्टर पर भी लिखा जाता है। कंट्रोल रूप प्रभारी ने बताया कि सामान्य शिकायत पर हम यात्री को यह सलाह देते हैं कि वे सुरक्षा वाली शिकायत को रेलवे के हेल्पलाइन नंबर 182 और अन्य शिकायत को 138 पर करे। इसकी वजह यह है कि ये नंबर सीधे जीपीएस से जुड़े हैं। जब कोई शिकायत करता है तो कंट्रोल रूम को कॉल देने से पहले वह ट्रेन की लोकेशन पता कर लेता है और उसी के लिहाज से अगले आने वाले स्टेशन की जानकारी भी देता है। इससे लोगों को त्वरित मदद मिलती है। जबकि ऐसी शिकायत पर रेलवे बोर्ड से कॉल करने पर लोकेशन दिल्ली आएगी और मदद देने में देरी हो सकती है। वहीं अन्य शिकायत जैसे कोई किसी के साथ छेड़छाड़ कर रहा है, ज्यादती कर रहा है, किसी बीमार को तुरंत मदद की जरूरत है, किसी संकटग्रस्त के लिए कहीं रेल बीच में ही रूकवानी है तो ऐसी शिकायत पर हम तुरंत कार्रवाई करते हैं। संबंधित रेलवे के जीएम, डीआरएम और रेलवे स्टेशन मास्टर के साथ ही रेल में चल रहे कंडेक्टर और रेलवे सुरक्षा टीम को सीधे अलर्ट करते हैं। उनसे हर पल की जानकारी हासिल करते हैं।
ट्विटर कंट्रोल रूम में निगरानी के लिए सुरेश प्रभु के साथ तीन ओर लोगों की टीम है। ये हैं कार्यकारी निदेशक जन शिकायत अनंत स्वरूप, विशेष कार्याधिकारी हनीस यादव और निदेेशक इंफो पब्लिसिटी वेद प्रकाश। एमएससी, एमबीए और एलएलबी की डिग्री प्राप्त वर्ष 1992 के आईआरपीएस अधिकारी अंनत स्वरूप का कार्य संपूर्ण निगरानी का है और रात के समय जब सेल कार्य नहीं करता है तो उस समय ट्विटर पर निगाह रखना भी इनके जिम्मे है। ओएसडी हनीस यादव वर्ष 2003 में आईआरएसएमई सेवा में चयनित हुए। यह मैकेनिकल इंजीनियरिग से जुड़ा था। उन्होंने रेलवे के ही संस्थान से यह डिग्री हासिल की थी। इसके बाद उन्होंने रेलवे से इस्तीफा दिया और आईआईएम से एमबीए किया। वह पढ़ाई के लिए पेरिस और स्विटजरलैंड भी रहे। इसके बाद उन्होंने निजी क्षेत्र की परामर्शदाता कंपनी मैकेंजी ज्वाइन किया। उसके लिए आॅस्ट्रेलिया में भी काम किया। जब सुरेश प्रभु रेल मंत्री बने तो उनके पिछले और वर्तमान रिकार्ड, सोशल मीडिया पर पकड़ को देखते हुए उन्हें बतौर ओएसडी रेलवे में लाएं। इसी तरह वर्ष 1998 के आईआरटीएस अधिकारी वेद प्रकाश ने रांची से स्नातक किया है। वे सोशल मीडिया के जानकार हैं और रेलवे के सोशल मीडिया सेल के प्रमुख है। रेलवे के टविटर सेल के प्रमुख भी यही हैं। किसी भी शिकायत, सुझाव या कमेंट पर कार्रवाई की सभी जिम्मेदारी इन्हीं के पास हैं।
बेटमा साहिब...
परिजन ने बताया वे तीनों श्वेता को उठाकर पीछे-पीछे चल रही थी तभी एक लड़की का पैर फिसला और वे चारों सरोवर में डूबने लगी। लोगों ने देखा तो श्वेता और चंपा को पानी से बाहर निकाला, लेकिन दोनों बहनें नहीं मिलीं। कुछ देर तलाशने के बाद दोनों को बाहर निकाला गया, तब तक उनकी मौत हो चुकी थी। दोनों के शव पीएम के लिए जिला अस्पताल लाए गए। परिजन ने बताया इनके पिता सियागंज में दुकान पर काम करते हैं। उनका एक छोटा बेटा साहिल है। परिवार ने दोनों बच्चियों की आंखें दान की हैं।
विकलांगों के...
मोदी ने इस दौरान अहमदाबाद के दृष्टिबाधित शिक्षक दिलीप चौहान का जिक्र किया। दिलीप ने फोन पर प्रधानमंत्री को बताया कि उन्होंने 2,000 छात्रों को विकलांगों की मदद के बारे में जागरूक किया। छात्रों ने इस पर आश्चर्यजनक उत्साह दिखाया।
‘स्टार्टअप-स्टैंडअप इंडिया’ की कार्ययोजना 16 को लॉन्च होगी : प्रधानमंत्री ने कहा, ‘भारत को ‘स्टार्टअप इंडिया और स्टैंडअप इंडिया’ की वैश्विक राजधानी बनाने की जरूरत है। इसके लिए 16 जनवरी को ‘स्टार्टअप-स्टैंडअप इंडिया’ की कार्ययोजना लॉन्च होगी।’ इसकी घोषणा उन्होंने स्वतंत्रता दिवस पर लाल किले से की थी। कार्यक्रम में आईआईटी, आईआईएम, केंद्रीय विश्वविद्यालय तथा अन्य संस्थान शामिल होंगे।
नरेंद्र मोदी एप से जुड़कर मन की बात कहें : मोदी ने कहा, “कोई भी सामान्य नागरिक अपने मोबाइल पर ‘नरेंद्र मोदी एप’ को डाउनलोड करके उनसे जुड़ सकता है। छोटी-छोटी बातें शेयर कर सकता है। मेरे लिए खुशी की बात है कि लोग मुझे बहुत सारी बातें बताते हैं। आप भी अपने तरीके से जरूर इस प्रयास में जुड़िए। मुझे सवा सौ करोड़ देशवासियों तक पहुंचना है। आपकी मदद के बिना मैं कैसे पहुंचूंगा।’
‘मन की बात’ में होना चाहिए था पाकिस्तान यात्रा का जिक्र - कांग्रेस : कांग्रेस ने आश्चर्य जताया कि ‘मन की बात’ कार्यक्रम में पाकिस्तानी प्रधानमंत्री नवाज शरीफ से बातचीत का जिक्र नहीं किया गया। पार्टी के प्रवक्ता टॉम वडक्कन ने कहा, “”प्रधानमंत्री मोदी खुद बिना पूर्व निर्धारित कार्यक्रम के पाकिस्तान पहुंचते हैं। लेकिन उनकी वहां क्या बात हुई, इस बारे में देश को कुछ नहीं बताया जा रहा। पाकिस्तान से साल में 250 बार घुसपैठ हुई। वह देश आतंकवाद को बढावा देने की नर्सरी बना हुआ है। ऐसे में मोदी को बताना चाहिए कि इन मुद्दों पर उनकी शरीफ से क्या बातचीत हुई है।’
hne_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva